Tolerate It

Tolerate It (בעברית: לסבול את זה) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים. עם יציאתו, "Tolerate It" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום ה-45 במצעד הבילבורד הוט 100, תוך שדורג במקום השמיני במצעד שירי הרוק & האלטרנטיביים, ובמקום השמיני במצעד השירים האלטרנטיביים. לאחר יציאתו של Folklore כתבה סוויפט את שני השירים "Closure" ו-"Dorothea", עבור ביג רד משין; להקתם של דסנר וג'סטין ורנון. בסופו של דבר הם נכללו ב-Evermore. כדי לחגוג את יציאתו של Folklore, יצר דסנר קטע כלי בשם "Westerly" שנקרא על שם מיקום ביתה של סוויפט ברוד איילנד. כעבור שעה, כתבה את "Willow" ושלחה לו אותו בחזרה. היא כתבה את שיר הנושא "Evermore" עם ג'ו אלווין (התווסף בקרדיטים בשם העט: ויליאם באורי) ולאחר מכן ביקשה מג'סטין ורנון (סולן להקת בון איבר) לכתוב את הגשר שלו. דסנר הבין שהם יוצרים "אלבום אחות" ל-Folklore רק לאחר שכתב עמה יותר משבעה שירים. בהמשך, הלחין את "Tolerate It" בשילוב פסנתר ושלח אותו לסוויפט. היא האזינה לו, כתבה את המילים שלו ושלחה לו את התוצר הסופי על מנת שישמע אותו גם כן. "Tolerate It" היא רצועה העוסקת במישהי שנקלעה למערכת יחסים לא מאוזנת, עם פערי גילאים. בנוסף, הרצועה מדברת על הייסורים הפנימיים של דורותיאה מלאת הטינה, המעוניינת לסיים את מערכת היחסים הזו. השיר תואר כ"שיר שנבנה לאט", תוך שהוא מורכב מסינת' בס ופסנתר. השראתן החלקית של מילותיו, היא מהדמויות הראשיות של דפנה דה מוריאה ברומן "רבקה" משנת 1938. כלפי השיר הופנו ביקורות חיוביות, תוך שבמגזין Nylon הוא דורג במקום השישי ברשימת "רצועות מספר 5 הטובות ביותר של סוויפט, מדורגות". כל הקרדיטים שלהלן לקוחים מטיידל, ופיצ'פורק. סרטון השיר "Tolerate It" באתר יוטיוב evermore, נבדק ב-2020-12-12 Taylor Swift (new album) - evermore: lyrics and songs | Deezer (באנגלית אמריקאית), נבדק ב-2020-12-12 Gold Rush by Taylor Swift | Billboard The Hot 100 Chart, Billboard Hot Rock & Alternative Songs Chart, Billboard Hot Alternative Songs Chart, Billboard Aaron Dessner on the 'Weird Avalanche' That Resulted in Taylor Swift's 'Evermore', Billboard (באנגלית) Claire Shaffer, Claire Shaffer, Aaron Dessner on How His Collaborative Chemistry With Taylor Swift Led to 'Evermore', Rolling Stone, ‏2020-12-18 (באנגלית אמריקאית) The Quietus | Reviews | Taylor Swift, The Quietus (באנגלית אמריקאית) Taylor Swift 'evermore' Review: Her NPR-Indie Singer-Songwriter Era Continues, web.archive.org, ‏2020-12-11 Every Song Ranked on Taylor Swift’s ‘Evermore’: Critic’s Picks | Billboard, web.archive.org, ‏2020-12-13 Taylor Swift review – Evermore: Full of haunting tales that transform speakers into campfires | The Independent, web.archive.org, ‏2020-12-12 Taylor Swift: folklore, evermore and Songwriting | Apple Music Awards 2020 - YouTube, web.archive.org, ‏2020-12-22 Lauren McCarthy, All Of Taylor Swift's Track 5 Songs, Ranked, Nylon (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Condé Nast, Taylor Swift's 10 best (and worst, if that's even possible) songs of all time, Glamour UK, ‏2021-12-13 (באנגלית בריטית) Try the TIDAL Web Player, listen.tidal.com (באנגלית) Taylor Swift Releases New Album evermore: Listen and Read the Full Credits | Pitchfork, web.archive.org, ‏2020-12-11